钦定古今图书集成/明伦汇编/氏族典/第201卷 > 《郑樵通志》 > 高道悦
## 钦定古今图书集成/明伦汇编/氏族典/第201卷 > 《郑樵通志》 > 高道悦

按《魏书高道悦传》：“道悦字文欣，辽东新昌人也。父立，
起武邑太守，遂居渤海蓨县。道悦少为中书学士、侍
御，主文中散。久之，转治书侍御史，加谏议大夫。正色
当官，不惮彊御，以为主爵下大夫。车驾将幸邺，又兼
御史中尉，留守洛京，转太子中庶子。正色立朝，俨然
难犯，宫官上下，咸畏惮之。太和二十年秋，车驾幸中”
岳，诏太子恂入居金墉。而恂潜谋还代，忿道悦前后
规谏，遂于禁中杀之。高祖甚加悲惜。赠散骑常侍，带
营州刺史，谥曰“贞侯。”